पाएं अपने शहर की ताज़ा ख़बरें और फ्री ई-पेपरडाउनलोड करें
शासन ने भी स्कूलों को बंद रखने आदेश दिए हैं। ऐसे में जिला शिक्षा अधिकारी का फरमान शिक्षकों के लिए संक्रमण के खतरा को आमंत्रण देने वाला है। बिना सुरक्षा संसाधन के उन्हें फील्ड में भेजने, नियमित स्कूल में उपस्थिति देने और संकुल समन्वयकों को रिपोर्टिंग करने कहा गया है।
यही नहीं विभाग उन शिक्षकों को भी नहीं बख्श रहा है, जिनके परिवार का कोई सदस्य संक्रमित है या ऐसी महिला शिक्षक जो गर्भवती या शिशुवती हैं। इन्हें भी नियमित स्कूल आने का यह आदेश जिला शिक्षा अधिकारी सतीश कुमार पाण्डेय ने वर्चुअल मीटिंग में प्राचार्यों को दिया है। विभाग के मुखिया के इस वर्चुअल आदेश का पालन करते हुए सभी ब्लाॅकों के बीईओ लिखित आदेश प्राचार्यों को दिए हैं, लेकिन जब डीईओ से चर्चा की गई तो वे शिक्षकों को रोज स्कूल बुलाने जैसे आदेश से इनकार कर दिए।
बीईओ ने सभी: प्राचार्यों से आदेश का पालन करने कहा
डीईओ कोेरबा ने वर्चुअल मीटिंग में मौखिक आदेश दिए, लेकिन बीईओ ने प्राचार्यों को लिखित आदेश दिए हैं। इसमें रोज स्कूल आने, घर-घर जाकर सर्वे करने, रिपोर्ट संकुल समन्वयक से उन्हेें देने समेत कई आदेश हैं।
बेमेतरा की घटना से लें सीख
जिला शिक्षा विभाग को बेमेतरा में गर्भवती शिक्षक की ड्यूटी के दौरान मौत की घटना से सीख लेनी होगी, क्योंकि वहां बेमेतरा के साथ रायपुर, बिलासपुर समेत प्रदेश के कई जिलों में गर्भवती शिक्षकों के साथ अधिक उम्र के शिक्षकों की कोरोना ड्यूटी नहीं लगाने का आदेश जारी हुआ है।
जानिए... डीईओ द्वारा वर्चुअल मीटिंग में दिए आदेश
सीधी बात, सतीश कुमार पाण्डेय, जिला शिक्षा अधिकारी
परिवार का सदस्य संक्रमित होने पर भी संबंधित शिक्षक को ड्यूटी पर बुलाया जा रहा है क्या यह सही है?
-होम आइसोलेशन में रखना स्वास्थ्य विभाग का दायित्व है। सदस्य के संक्रमित होने पर उस परिवार के शिक्षक को ड्यूटी तो करनी पड़ेगी। ड्यूटी नहीं आना है यह हम तय नहीं कर सकते।
गर्भवती शिक्षिकाओं की भी कोविड ड्यूटी लगाई जा रही है। अन्य जिलों में उन्हें राहत दी गई है, यहां क्यों लागू नहीं है?
-गर्भवती शिक्षकों पर जिला प्रशासन से कोई फैसला नहीं लिया गया है। जब तक कोई आदेश नहीं आता तब तक राहत नहीं मिल सकती।
स्कूल बंद हैं, फिर उन्हें शिक्षकों को बुलाने आदेश दिए हैं?
-शिक्षक कोविड ड्यूटी कर रहे हैं, स्कूल आने के लिए नहीं कहा गया है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva bho_Deva hin_Deva hin_Deva bho_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn